Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| Pružanje psiho-socijalne podrške u kriznim situacijama |

|  |
| --- |
| **Autor, odnosno koautor programa obuke** |
| mr Jelena Šofranac, psihološkinja |

|  |
| --- |
| **Realizator programa obuke** |
| mr Jelena Šofranac, psihološkinja |

|  |
| --- |
| **Kontakt osoba (telefon i e-mail)** |
| **j.sofranac@gmail.com**069 651 999 |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| Obuka za pružanje psiho-socijalne podrške ima za cilj sticanje osnovnih znanja i vještina potrebnih u radu sa ljudima pogođenim nekim kriznim događajem (prirodne nepogode, saobraćajne nesreće, nasilje itd). Obuka se zasniva na predstavljanju koncepata koji su od značaja za razumijevanje okolnosti u kojima se nalaze pojedinci, porodice ili cijela zajednica, nakon čega se više fokusira na oblike podrške u odnosu na procjenu potreba. Pružanjem PSP ljudima pogođenim kriznim događajem doprinosi se očuvanju njihovog mentalnog zdravlja, a ujedno se i obezbjeđuje bolja socijalna inkluzija. Kada govorimo o ciljevima PSP u odnosu na pojedinca onda kažemo da je cilj: smanjenje napetosti kod osobe, izražavanje emocija i misli, razumijevanje onoga što se desilo/dešava, priprema osobe na moguće, buduće reakcije, analiza mogućih rešenja, osnaživanje za preuzimanje odgovornosti, usvajanje vještina komunikacije, smanjenje osjećaja usamljenosti, izolovanosti, povećanje zadovoljstva, nade, itd. Zapravo teži se ka tome da se pojedinac oslobodi bespomoćnosti, stekne osjećaj kontrole nad životom, vrati svakodnevnoj rutini i bolje integriše u društvenu zajednicu.Sve navedeno doprinosi ostvarivanju cilja socijalne zaštite koji se odnosi na unaprjeđenje kvaliteta života i osnaživanje za samostalan i produktivan život pojedinca i porodice. |

|  |
| --- |
| **Sadržaj programa obuke** |
| Obuka sadrži šest različitih tema i to:**Definisanje osnovnih pojmova: stres, trauma, kriza, krizni događaj, psiho-socijalna podrška i njen značaj –** Učesnici će pored definicija svakog od navedenih pojmova imati prikaz primjera iz prakse što će pomoći bolje razumijevanje navedenog, kao i očekivanih reakcija pojedinaca, porodica ili zajednice koja je pogođena kriznim događajem.**Savjeti za pružanje psiho-socijalne podrške** – Preporuke za pružanje psiho-socijalne podrške zasnovane na različitim primjerima iz prakse. Učesnici će dobiti konkretne savjete šta treba, a šta ne treba raditi tokom pružanja podrške.**Komunikacija, aktivno slušanje i primjeri dobre komunikacije** – Ovaj segment obuke podrazumijeva: definisanje komunikacije i njenih različitih oblika, aktivno slušanje (poštovanje i prihvatanje ličnosti, empatija, ohrabrivanje, postavljanje pitanje, parafraziranje, reflektovanje, primjeri i vježbe u parovima), vježbu navedenih tehnika, kao i gledanje video simulacije pružanja podrške nakon kriznog događaja.**Organizovanje aktivnosti za ranjive grupe** - U ovom dijelu obuke učesnici će dobiti savjete na koji način se organizuju grupne aktivnosti za različite ciljne grupe, a koje mogu pozitivno uticati na prevazilaženje krize i generalno doprinijeti osnaživanju pojedinca/grupe.**Vježba** – Tokom ove sesije učesnici imaju priliku da kroz igru uloga primijene stečeno znanje i vještine. Svi učesnici će biti u nekoj od tri uloge: osoba koja je pogođena kriznim događajem, osoba koja pruža psiho-socijalnu podršku, posmatrač odnosno komentator koji ima pravo uključivanja u sam proces pružanja podrške.**Kada i kako uputiti na stručnu pomoć** - Na stručnu pomoć se upućuju pojedinci čije trenutne poteškoće prevazilaze mogućnost pomagača koji nemaju formalno obrazovanje iz oblasti mentalnog zdravlja ili njihova pozicija u organizaciji/instituciji ne dozvoljava dalje djelovanje. U takvim situacijama jako je važno da pomagači znaju kome se mogu obratiti i na koji način. U ovom dijelu obuke trener će predstaviti niz situacija i simptoma koji zahtijevaju stručnu pomoć pri čemu se misli na uključivanje zdravstvenog sistema, psihologa i psihijatra. |

|  |
| --- |
| **Kompetencije koje će program obuke razvijati** |
| Programom obuke se razvija i unapređuje: * poznavanje i razumijevanje pojmova: stres, trauma, kriza, krizni događaj;
* razumijevanje očekivanih reakcija ljudi u odnosu na krizni događaj;
* znanje i vještine za pružanje psiho-socijalne podrške;
* vještine aktivnog slušanja (postavljanje pitanja, parafraziranje, reflektovanje…);
* sposobnost osmišljavanja i sprovođenja aktivnosti za različite ciljne grupe u cilju pružanja psiho-socijalne podrške;
* sposobnost prepoznavanja simptoma koji ukazuju na potrebu pružanja stručne pomoći.
 |

|  |
| --- |
| **Ciljna grupa profesionalaca kojima je obuka namijenjena** |
| Program obuke namijenjen je svim stručnim radnicima u sistemu socijalne zaštite. |

|  |
| --- |
| **Uslovi za uključivanje profesionalaca u obuku** |
| Pravo na pohađanje obuke imaju svi stručni radnici (institucije, organizacije civilnog društva i drugi pružaoci usluga) koji djeluju u sistemu socijalne zaštite kao i osobe koje žele da unaprijede svoje znanje i vještine u oblasti pružanja psiho-socijalne podrške, a imaju završene studije neke društveno-humanističke nauke (psihologija, socijalni rad, pedagogija). |

|  |
| --- |
| **Krajnji korisnici** |
| Krajnji korisnici programa su članovi zajednice (pojedinci, porodice, veće grupe ljudi) koja je pogođena nekim kriznim događajem. |

|  |
| --- |
| **Broj učesnika u grupi (min/max)** |
| Obuka se može izvesti za minimalno 10, a maksimalno 25 učesnika. |

|  |
| --- |
| **Dužina trajanja programa obuke** |
| Obuka za pružanje psiho-socijalne podrške u kriznim situacijama se realizuje tokom dva dana u ukupnom trajanju od 9 sati i 15 minuta (u ukupan broj sati nisu uračunate pauze za kafu i ručak). |